CELEX: C2005/106/66
Language: sl
Date: 2005-04-30 00:00:00
Title: Zadeva T-65/05: Tožba Thomasa Seldisa proti Komisiji Evropskih skupnosti, vložena dne 7. februarja 2005

30.4.2005   
            
            
               SL
            
            
               Uradni list Evropske unije
            
            
               C 106/31
            
         Tožba Thomasa Seldisa proti Komisiji Evropskih skupnosti, vložena dne 7. februarja 2005
   (Zadeva T-65/05)
   (2005/C 106/66)
   Jezik postopka: francoščina
   Thomas Seldis, stanujoč v Amsterdamu (Nizozemska), ki ga zastopajo Sébastien Orladni, Xavier Martin M., Albert Coolen, Jean-Noël Louis in Etienne Marchal, avocats, je dne 7. februarja 2005 na Sodišče prve stopnje Evropskih skupnosti vložil tožbo proti Komisiji Evropskih skupnosti.
   Tožeča stranka Sodišču prve stopnje predlaga, naj:
   
               1.
            
            
               razglasi za nično odločbo Komisije z dne 5. aprila 2004 o imenovanju tožeče stranke uradnika — pripravnika, ker ne določa njegove razvrstitve ob zaposlitvi v naziv A6 in je bila sprejeta brez preučitve možnosti, da se mu odobri bonifikacija plačilnega razreda v skladu s členom 32 Kadrovskih predpisov in členom 4 notranjih smernic z dne 11. oktobra 1984,
            
         
               2.
            
            
               Komisiji naloži plačilo stroškov.
            
         Tožbeni razlogi in bistvene trditve
   Tožeča stranka v tej zadevi ugovarja svoji razvrstitvi kot uradniku — pripravniku v generalni direkciji CCR v naziv A7, ob svojem imenovanju.
   V tem oziru navaja kršitev členov 31 in 32 Kadrovskih predpisov, kot tudi notranjih smernic z dne 11. oktobra 1984 o določitvi nazivov in plačilnih razredov osebja, natančneje znanstvenega in tehničnega vodstvenega osebja na delovnih mestih, ki so plačana s sredstvi iz proračuna za raziskave.
   V podporo svojim navedbam tožeča stranka zlasti navaja, da je ob zaposlitvi kot uradnik že imela več kot 8 let delovnih izkušenj.